CELEX: C2004/314/60
Language: da
Date: 2004-12-18 00:00:00
Title: Sag T-426/04: Sag anlagt den 20. oktober 2004 af Tramarin s.n.c. di Tramarin Andrea e Sergio mod Kommissionen for De Europæiske Fællesskaber

18.12.2004   
            
            
               DA
            
            
               Den Europæiske Unions Tidende
            
            
               C 314/26
            
         Sag anlagt den 20. oktober 2004 af Tramarin s.n.c. di Tramarin Andrea e Sergio mod Kommissionen for De Europæiske Fællesskaber
   (Sag T-426/04)
   (2004/C 314/60)
   Processprog: italiensk
   Ved De Europæiske Fællesskabers Ret i Første Instans er der den 20. oktober 2004 anlagt sag mod Kommissionen for De Europæiske Fællesskaber af Tramarin s.n.c. di Tramarin Andrea e Sergio ved avvocato Michele Arcangelo Calabrese.
   Sagsøgeren har nedlagt følgende påstande:
   
               —
            
            
               Kommissionens skrivelse af 29. maj 2000. D/53186, S/(00)PI D/672 annulleres, for så vidt angår den i nærværende stævning beskrevne del
            
         
               —
            
            
               Kommissionens beslutning af 12. juli 2000, som uden at rejse indsigelser tillader den statslige støtteordning n. N. 715/99 – Italien – foranstaltninger til fordel for produktionsvirksomhed i Italiens ugunstigt stillede områder
            
         
               —
            
            
               Kommissionen tilpligtes at betale sagens omkostninger
            
         Søgsmålsgrunde og væsentligste argumenter:
   Sagsøgeren i denne sag, den samme som i sag T-98/04, S.I.M.S.A. m.fl. mod Kommissionen (1), anfægter, ud over Kommissionens beslutning om at tillade statsstøtteordning n. N. 715/99, som også anfægtes i den førnævnte sag, den beslutning, som ifølge sagsøgeren er indeholdt i sagsøgtes skrivelse af 29. maj 2000, for så vidt som Kommissionen i denne - som svar på et forslag, som de italienske myndigheder fremsatte over for dens tjenestegrene på et møde, der blev afholdt i Bruxelles den 16. maj 2000, og som havde til formål i den statsstøtteordning, der blev indført ved den italienske lov nr. 488/92 og gennemførelsesbestemmelserne hertil, at indsætte en overgangsbestemmelse for at undgå brud på kontinuiteten mellem den tidligere ordning og den nye, fordi man afventede initiativer fra den gruppe virksomheder, der endnu ikke havde indgivet ansøgning som omtalt i den første bekendtgørelse om indførelse af den nye støtteordning, men som allerede havde indledt gennemførelsen af investeringsprojekter – har opfordret de samme italienske myndigheder til at trække dette forslag tilbage.
   Til støtte for søgsmålet har sagsøgeren gjort gældende, at der foreligger tilsidesættelse af:
   
               —
            
            
               væsentlige formkrav, ved at den formelle undersøgelsesprocedure i henhold til artikel 88, stk. 2 EF ikke er indledt;
            
         
               —
            
            
               tilsidesættelse af artikel 4, stk. 4, artikel 7, stk. 5, og artikel 26, stk. 2 og 3, i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (2);
            
         
               —
            
            
               processuelle garantier til fordel for personer, der er interesseret i statsstøtte.
            
         Navnlig har sagsøgeren anført, at opfordringen til at trække et forslag eller en del af et forslag vedrørende en statsstøtteordning tilbage, såfremt den efterkommes af medlemsstaten, har samme retsvirkning som den negative beslutning i henhold til artikel 7, stk. 5 i forordning (EF) nr. 659/99, med den væsentlige forskel, at mens en negativ beslutning træffes som afslutning på en procedure, der omfatter processuelle garantier for de berørte, giver en opfordring til tilbagetrækning, efterfulgt af medlemsstatens samtykke, Kommissionen mulighed for at træffe beslutninger om ikke at rejse indsigelser, der i virkeligheden har samme indhold som negative beslutninger, men uden at have negative beslutningers særlige form. Desuden giver det Kommissionen mulighed for at behandle disse beslutninger efter den fremgangsmåde for offentliggørelse, der er fastsat for beslutninger om ikke at rejse indsigelser, således at det anses for tilstrækkeligt at offentliggøre på internettet, hvad der tværtimod, som beslutning om at indlede den formelle undersøgelsesprocedure, skulle have været genstand for fuldstændig offentliggørelse i EUT, nemlig opfordringen til at fremsætte bemærkninger og forpligtelsen til at tage disse bemærkninger i betragtning, før der træffes en negativ beslutning.
   Hvad angår beslutningen af 12. juli 2000, er den ulovlig på samme måde som skrivelsen af 29. maj 2000, da den er den beslutning, hvorved tilsidesættelsen af de ovennævnte garantier konkret materialiserer sig, når skrivelsen er annulleret.
   
      (1)  EFT C 106 af 30.4.2004, s. 83.
   
      (2)  EFT L 83 af 27.3.1999, s. 1.